Румен Ченков
Есен

chitanka.info

Застудя и се спуснаха бели мъгли,

за да скрият срама на съблечени клони.

Плаче синия свод… Всъщност — просто вали.

Вихър свири на флейта ужасни шансони.

Жълти листи се гонят във луд кръговрат —

по земята чертаят подвижни картини.

Сякаш влиза в душите ни есенен хлад

и оставя след себе си чувства изстинали.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.